
  Milý čitateľ


  


  dovoľ, aby som ti už vúvode aspoň pár slovami poodhalil pozadie príbehu apripravil ťa na otázky, ktoré si počas čítania tejto knihy položíš.


  Biomedicínsky výskum, oktorý sa dej románu sčasti opiera, skutočne prebiehal vSovietskom zväze za čias studenej vojny vrámci širších rádiobiologických štúdií atakzvaného projektu MARS, nikdy však nebol zneužitý spôsobom, ako ho opisujú tieto stránky. Prinajmenšom to nikdy nebolo preukázané.


  Vtradícii východných Slovanov dodnes prežíva archaický kult Matky vlhkej zeme, vktorom hlina slúži ako posvätný štít proti zlu achorobám. Príkladom je historicky doložený rituál Oboryvanie – vyorávanie ochranného kruhu okolo dedín počas epidémií –, vychádzajúci zviery, že zem dokáže odpúšťať hriechy, pohlcovať nečistoty aspútavať zlo.


  Tento text je dielom fikcie. Politické názory, postoje avyhlásenia prezentované vknihe sú výhradne súčasťou charakterizácie postáv aslúžia na autentické vykreslenie zložitého spoločensko-politického kontextu súčasnej Ukrajiny.


  Autor


  Kapitola 1


  Chmeľnyckyj


  


  Kyjev, Solomiansky distrikt, 2025, 5:45 hod.


  


  Len čo bledomodrá Toyota odbočila zLypikovského triedy do úzkej Kaukazskej, zažiarila vo svetle jej stretávačiek reflexná vesta dopravného policajta. Uniformovaný príslušník dával otvorenou dlaňou vodičovi znamenie, že má zastaviť, pretože celá ulica je uzavretá. Chmeľnyckému na sedadle spolujazdca sa vtedy naskytol prvý pohľad na desivé následky nočného ruského ostreľovania Kyjeva.


  Vmiernej zákrute, asi dvesto metrov za službukonajúcim, zívala vobytnom štvorpodlažnom dome obrovská diera. Zdiaľky, vriedkom daždi avo svetle výkonného reflektora, ktorý strnulo hľadel do jej útrob, pripomínala dlho zanedbávaný zubný kaz. Krajné časti budovy boli poškodené len mierne – ak taký opis nevyznieva ako zľahčovanie, zatiaľ čo prvé tri podlažia druhého vchodu úplne chýbali alebo, čo bolo pravdepodobnejšie, ležali spolu snosnými priečkami na základoch stavby. Podľa správ vysielaných rádiom NV, ktoré Chmeľnyckyj počúval od chvíle, keď ho mladší parťák Lysenko vyzdvihol pred jeho domom, si to vnoci okrem Solomianky odniesli aj Obolon, Ševčenkovský anajčastejšie bombardovaný Pečerský distrikt.


  Husto zastavaný Pečersk vcentre mesta je sídlom vlády aparlamentu, vhistorických budovách prevádzkujú svoju činnosť mnohé kultúrne avzdelávacie inštitúcie, aje tiež miestom snajväčšou koncentráciou pamätihodností mesta, zktorých vyniká najmä gigantická socha Matky Vlasti symbolizujúca odolnosť asilu ukrajinského národa. Podľa istej zvrátenej logiky môže preto Pečersk, čoby boľavý tŕň voku červenej armády1, predstavovať legitímny cieľ ostreľovania. Volodymira Chmeľnyckého však aj tak nikto nepresvedčí otom, že schopnosť Ozbrojených síl Ruskej federácie vykonávať chirurgicky presné údery, je len omálo lepšia ako hádzanie kameňom do plechoviek.


  No ajeden ztých zablúdených šutrov, čo inak nikdy neminie vojenský či politický cieľ, pomyslel si ironicky kapitán Národnej polície Ukrajiny zoddelenia násilných trestných činov, dopadol nadránom aj na obytnú budovu vSolomianke.


  „Onás nič nevie, lebo ho sem postavili len pred chvíľou, ale tvrdí, že tam nebudeme mať kde zaparkovať!“ oznámil Lysenko, ktorý sa po krátkej diskusii smužom povereným dohľadom nad dočasným zákazom vjazdu práve vrátil do auta avytrhol tak svojho nadriadeného zkrátkeho zamyslenia. Potom pre istotu skontroloval, či názov ulice na značke najbližšej budovy sedí stextom esemesky, ktorú dostal zkoordinačného centra.


  „Ale adresa je správna,“ skonštatoval zmätene anaštartoval, načo sa vozidlo pomaly pohlo vpred po mokrej vozovke. Už-už otváral ústa do tretice, aby sa šéfa spýtal, či si nemyslí, že by mohlo ísť oobyčajné nedorozumenie, ale Chmeľnyckyj mu ktomu nedal príležitosť.


  „Nechaj ich prejsť!“ nariadil mladšiemu kolegovi, pretože jeho pohľad upútali modro-červené majáky Externej zdravotnej pomoci blikajúce vspätnom zrkadle Toyoty. „Záchranári sú tam potrebnejší ako my.“


  Lysenko poslušne prehltol nevyslovenú otázku, bez zbytočných rečí prikývol azvrtol volantom, aby sa šikmo zaradil do krátkej medzery medzi dva zaparkované sedany.


  Vjednom znich už sedela postaršia žena snatáčkami vo vlasoch. Chvíľu počkala, ahneď ako chlapík – sdiaľkovým od auta vruke aspyžamovou košeľou cez hlavu – prešiel popri nej, naštartovala. Vyrazila cez obrubník aodstavila Peugeot na trávniku tak natesno pred svojou bytovkou, ako sa len dalo. Oneskorenec nasledoval jej príklad avzápätí sa aj zďalších obytných budov na ulici vynorili do šera daždivého rána postavy vedené rovnakým inštinktom. Miešali sa do davu ľudí vpršiplášťoch, sdáždnikmi alebo aj bez nich, ktorí sa zhlukovali okolo žltej pásky, či už zo zvedavosti, alebo súmyslom ponúknuť pomocnú ruku. Neúmyselne tak svojím konaním bránili zložkám, ktorých prítomnosť bola na mieste tragédie naozaj nevyhnutná.


  Medzičasom vtesnej blízkosti civilného služobného auta kyjevskej polície prefrčal konvoj bielych dodávok sčerveným pásom, označených na dverách symbolom šesťramenného modrého kríža vžltom kruhu ačíslom tiesňového volania 103 na prednej kapote.


  Napočítali ich päť, zčoho by každý občan ťažko skúšaného hlavného mesta odhadol, že ranených, ktorých stav si vyžaduje prevoz do nemocnice, musí byť aspoň dvadsať.


  „Ja to nechápem,“ obrátil sa napokon Lysenko na šéfa spochybnosťami, ktoré si bol predtým nútený nechať pre seba. „Prečo posielajú aj nás?“


  Je úplne normálne, že policajní vyšetrovatelia aforenzní experti prichádzajú na miesto raketového útoku medzi prvými scieľom pozbierať dôkazy, zaznamenať rozsah poškodenia aspísať výpovede svedkov aobetí, pretože sa tieto informácie považujú za kľúčové pre budúce stíhanie ruských vojnových zločinov na medzinárodných súdoch. Ztitulu výkonu svojej profesie azaradenia však Chmeľnyckyj ešte na podobnom mieste nebol. Dokonca ani nikdy nepočul oprípade, že by niekoho zoddelenia vrážd niekedy prizvali kvyšetrovaniu, pretože aj keď vpodstate išlo ovraždu, často mnohonásobnú, po vinníkovi nikdy nebolo treba pátrať.


  Keďže sa poručíkovi namiesto priamej odpovede dostalo len nedbalého pokrčenia ramenami, zaradil jednotku, ale keď spohľadom namiereným do spätného zrkadla asnohou na plyne dvíhal ruku kvolantu, šéf ho rázne chytil za zápästie.


  „Daj pozor!“


  Zaskočený šofér sebou trhol viac, ako by si to situácia vyžadovala adupol na brzdu.


  Pred čelnou maskou sa zdanlivo odnikiaľ zjavila postava skapucňou na hlave asbatohom na chrtbe. Dopadla dlaňami na kapotu Toyoty, načo ruky zodvihla vdvojznačnom geste pripúšťajúcom, že je to sčasti jej vina azároveň, že je vporiadku. Narovnala sa anáhlivo odkráčala preč.


  „Debil!“ uľavil si Lysenko.


  Chmeľnyckému odľahlo, že sa nič vážne nestalo asúčasne mu napadlo, že to bol snáď jediný človek, ktorý sa nezaujíma odianie na mieste katastrofy. Sistým zadosťučinením však skonštatoval, že to smorálkou obyvateľstva nebude také zlé, keď sa aj vtých najťažších časoch nájdu okrem policajtov, záchranárov ahasičov aj bežní ľudia, ktorí sa ráno ponáhľajú do práce. Hneď ako nešťastník zmizol vtme sychravého rána, pustil kapitán incident zhlavy.


  „Radšej zatiahni ktej bytovke aj ty!“ navrhol rozrušenému kolegovi. „Ďalej pôjdeme po svojich.“


  „Oukej,“ súhlasil mladík, hoci sa mu predstava prechádzky vdaždi príliš nepozdávala.


  „Nie je vylúčené, že prídu ďalšie,“ zauvažoval nahlas Chmeľnyckyj, lebo tušil, že by neskôr mohli mať problém sa zmiesta dostať ahodil hlavou smerom ksanitkám, zktorých tá posledná zastavila sotva tridsať metrov pred nimi, nakoľko sa už nemala kam pohnúť. „Amožno aj nejaká ťažká technika,“ dodal, pretože vdiaľke zatiaľ nepostrehol charakteristické výsuvné ramená ani žiadnu karosériu sýtožltej farby, typickú pre veľké stavebné stroje. Svýnimkou prichádzajúcich zdravotníkov bolo na mieste len pár hasičských nákladiakov. Fasády priľahlých budov sa zásluhou ich majákov farbili striedavo do modra ado červena. Spolu so stenami menili farbu aj vyľakané tváre tých omálo šťastnejších obyvateľov Solomianky, ktorí vykúkali zprázdnych okenných rámov.


  „Okrem toho,“ pokračoval spohľadom upreným ktrhajúcim sa mrakom, nakoľko mu to zarosené čelné sklo aneú nav ne kmitajúce stierače dovoľovali, „čochvíľa prestane pršať.“


  Lejak, čo sa spustil krátko po polnoci, akoby deprimovaná obloha nad severo-strednou Ukrajinou už vtedy tušila, kčomu sa schyľuje, bol vlastne pre záchranárov požehnaním. Síce hasičom komplikoval prieskum sutín, zato časť práce odviedol za nich apostaral sa, aby sa jednotlivé ohniská požiaru, ktoré mohli vzniknúť skratom prerušeného elektrického vedenia, príliš nešírili. Splynom či jeho prípadnou explóziou by si veľmi neporadil, ten sa ale našťastie votvorenom priestore neakumuloval akjeho odstávke zvyčajne dochádzalo krátko po útokoch, niekedy dokonca ešte pred nimi. Dážď navyše významne znižoval prašnosť vovzduší, nebolo teda nutné používať dýchacie masky aaj viditeľnosť bola očosi lepšia.


  Ozaručenej predpovedi počasia zúst svojho šéfa si síce dvadsaťpäťročný Viktor Lysenko myslel svoje, ani vnajmenšom mu nestálo za to, aby sním otroche nepohodlia spôsobeného dažďom polemizoval. Vystúpil zauta avykročil za Chmeľnyckým, ktorého prevyšoval ohlavu. Za chôdze si vytiahol zips nepremokavej bundy – snápisom Politsija vlatinke aj vazbuke – až ku krku, načo mu znej pri hrudi vystúpil obrys zbrane vpodpažnom puzdre. Navzdory svojmu priezvisku – plešatý – sa mladík pýšil hustou hrivou svetlohnedých vlasov. Atletickú postavu si udržoval činkami atréningom crossfitu, ale príležitostne, čisto pre relax, oprášil aj hernú konzolu.


  Jeho parťák naopak pôsobil dojmom, že vysedávaniu na gauči venuje väčšinu voľného času aomodernej disciplíne rozvoja fyzickej zdatnosti zrejme vživote nepočul. Ato aj napriek faktu, že mu pri obľúbenej ne/činnosti spravidla robieval spoločnosť zdroj tých najľahšie stráviteľných informácií. Lysenka však prevyšoval nielen dvojnásobným počtom krížikov na chrbe, ale hlavne menom, ktoré od minulého roku poznal každý príslušník zboru vhlavnom meste. Chmeľnyckému sa vtedy po dvoch dňoch od prevzatia prípadu podarilo odhaliť identitu vraha, čo sám seba pasoval za Zagratoriada2, pretože strieľal obrancov vlasti počas ich krátkej dovolenky.


  Vďaka tomu dnes stačilo veteránovi pátračky zamávať služobným preukazom aobaja bez zbytočných otázok prešli cez kordón poriadkových policajtov poverených dohliadať, aby sa zprizerajúcich nestali prekážajúci.


  


  1 Výraz Červená armáda používajú dodnes najmä starší Ukrajinci na zdôraznenie kontinuity medzi súčasným ruským režimom asovietskou érou.


  2 Takzvané zagratoriady, inak aj priehradné oddiely, pôsobili za 2. svetovej vojny. Vznikli na priamy Stalinov rozkaz aboli poverené likvidáciou dezertérov.


  Kapitola 2


  Melnyk


  


  „Kde nájdeme veliteľa zásahu?“ spýtal sa prvého hasiča, na ktorého narazili.


  Zadychčaný mladík včiernom mundúre sreflexnými žltými pásmi práve podopieral dôchodkyňu vteplákovej súprave. Rukávom voľnej ruky si zotrel ztváre vrstvu premočeného prachu. Potom sa poobzeral aťažkými pákovými kliešťami ukázal na muža stojaceho na hromade rozvalín za zdeformovanou karosériou auta neidentifikovateľnej značky.


  Ako jediný zhasičov mal veliteľ na sebe kombinézu farby slamy, čo musela pamätať sovietsku éru, asvojou charizmou pripomínal brigádneho generála vzápale boja. Zúrivo kričal do vysielačky, že teraz tu žiadny bager nepotrebuje aže má aj skamazmi až do odvolania čakať na Šapovalovej. Namiesto obvyklého „Končím“ zavŕšil komunikáciu rozčúleným „Bljať!“


  Len čo pred sebou zočil dvoch civilov, druhé bljať už bolo na ceste, ale legitimácia, čo preráža policajné kordóny, jeho vysloveniu zabránila.


  „Chmeľnyckyj, kriminálka,“ predstavil sa držiteľ preukazu asotva badateľne kývol hlavou smerom ksvojmu spoločníkovi. „Poručík Lysenko.“


  „Melnyk!“ odsekol hasič, vktorom evidentne doznieval zápal zpredchádzajúcej komunikácie. Veľmi rýchlo však dokázal preladiť strunu aaspôsobom, vktorom sa nedalo rozlíšiť, či ide ootázku alebo obyčajné konštatovanie, dodal: „Vy ste tu kvôli tým dvom zo šestky.“


  „Dvom?“ začudoval sa Lysenko. „To vhlásení…“


  „Počkajte, niekoho vám…“ skočil mu do reči veliteľ zásahu, vysielačku si zacvakol za opasok azačal sa obzerať po mieste katastrofy. Všade naokolo panovala horúčkovitá aktivita. Dvakrát už otvoril ústa, aby na niekoho zakričal, ale keďže nedokázal nájsť muža, ktorého by mohol na chvíľu postrádať, rezignovane vzdychol azoskočil znávršia tehál. „No nič. Pôjdem svami ja.“


  Toľká česť, pomyslel si Chmeľnyckyj. Zároveň si však uvedomil, že ak sa náčelník jednotky uvolil robiť dvom vyšetrovateľom vrážd sprievodcu do spomínanej šestky vpaneláku, ktorý je vpodstate na dve polovice, znamená to, že obete sú stále na mieste akiste len preto, lebo niekto ten byt snarušenou statikou vyhodnotil ako miesto činu.


  „Viete, že nie sme zforenzného,“ chcel sa ubezpečiť, že nebudú sLysenkom prekážať pri vyšetrovaní iného druhu. Zistil však, že oslovil už len rozložitý chrbát vťažkom ufúľanom kabáte skevlarovými nášivkami na lakťoch.


  „Vydržte chvíľu!“ fučal jeho majiteľ, zatiaľ čo po kovových priečkach stúpal do kabíny pristaveného hasičského auta.


  Chmeľnyckyj sLysenkom sa na seba nechápavo pozreli.


  Muž sa vzápätí vrátil akaždému podával ochrannú prilbu vybavenú štítom zpriehľadného polykarbonátu.


  „Viem,“ odpovedal na predtým položenú otázku. „Tí prišli už pred vami. Aj spatológom. Vy ste zUbojného3.“


  No dobre. Ak majú všetci vo veci jasno aspoň tak ako Melnyk, vravel si vduchu Chmeľnyckyj, omyl je vylúčený. Pri pohľade na ponúkanú ochranu hlavy zaváhal.


  „Je to nutné?“


  „Do šestky vtreťom vchode sa dá dostať len prvým vchodom cez dva horné byty druhého atretieho, lebo jeho vchod je zavalený. Priečky vnich majú takú stabilitu, že som tam chlapom zakázal kýchať, avšade trčia armatúry avýstuže do betónu. Berte alebo zostaňte tu!“


  Po takom explicitnom výklade so záverom, čo nepripúšťal nijaké kompromisy, už nebolo treba nikoho prehovárať. Kevlarová pokrývka hlavy napokon chránila aj pred dažďom.


  „Cestou vám poviem, čo viem, ale veľa toho nebude, lebo som tam stihol len nakuknúť. Ako vidíte mám dosť inej roboty. Neskôr sa môžete porozprávať sBohdanom aAndrijom, to oni tých dvoch našli.“


  „Ich priezviská?“ spýtal sa Lysenko, keď si nasadil požičanú prilbu aotvoril apku notesu vmobile.


  Statný muž na sekundu zaváhal, hneď mu však došlo, že otázka sa netýkala obetí.


  „Bidnov aStepanenko. Vtomto poradí.“


  „Oukej, mám to.“


  Hasič chcel ešte niečo dodať, keď vtom utíchol akýsi šum, ktorý muži dovtedy vnímali len okrajovo. Do ruín budovy odrazu prestalo prúdiť svetlo, načo celú stavbu aj spriľahlou časťou ulice zahalila tma. Zostali sňou zápoliť iba majáky hasičských áut asanitiek.


  „Bljať!“ uľavil si opäť Melnyk. „Saša!“ skríkol na niekoho, „Hej Saša, pošli Pavla, nech nahodí ten generátor, akým nebudem späť, máš to tu na povel!“


  Sposledným slovom hodil poverenému zástupcovi vysielačku aobrátil sa kvyšetrovateľom.


  „Hotovo?“ Skontroloval utiahnutie popruhov azavelil: „Tak poďme!“


  Spoločne vyrazili kprvému vchodu. Každú chvíľu sa pritom museli vyhýbať záchranárom, ktorí zneho vychádzali ana nosidlách vynášali ranených, čo neboli schopní opustiť budovu po svojich.


  „Toto urobila Zvezda,“ vysvetľoval za chôdze Melnyk. „Anavyše vybuchla aj nádrž so skvapalneným zemným plynom, ktorú mali domáci pri vlastnej kotolni ako rezervu. Tá narobila väčšie škody ako raketa.“


  Chmeľnyckému sa hneď zdalo, že upravená protilodná strela nemôže bytový dom doslova rozpárať na polovicu.


  „Poviem vám,“ hovoril ďalej ich sprievodca, „že keby ten zásobník trafil Kalibr, alebo nebodaj Iskander, tak sme tu všetci zbytoční, lebo po paneláku by zostal iba kráter. Ale nebojte sa, všestke tretieho vchodu je to zatiaľ bezpečné, myslím, čo sa statiky týka, hoci sa aj tak celá budova bude musieť strhnúť.“


  „Tak nám teda otej šestke niečo povedzte!“ navrhol Lysenko.


  Zisťovanie podrobností oraketových útokoch aich následkoch mali na starosti iné bezpečnostné zložky.


  „Ako vravím,“ pristúpil na návrh hasič. „Viem len toľko, že tam vjednej miestnosti, asi vkuchyni, leží na zemi mŕtvy chlap vnejakom kruhu. Avpredsieni je ďalší, čo to má tiež už za sebou, ale ten vyzerá normálne.“


  Chmeľnyckého ten nezvyčajný popis mŕtveho zarazil.


  „Ako to myslíte, že normálne?“ požiadal ovysvetlenie, zatiaľ čo vedení lúčmi hasičovej čelovky stúpali zprvého na druhé podlažie.


  „Čakal by som, že sa skôr spýtate na ten kruh,“ podotkol Melnyk. Lysenko mu dal vduchu za pravdu, pretože presne na to mal vúmysle reagovať, len čo by ich sprievodca zodpovedal šéfovu otázku. „Ale dobre,“ pokračoval hasič. „Chcel som povedať, že vyzerá normálne vporovnaní stým prvým, pretože ten…“


  „Vyzerá nenormálne?“ využil jeho krátke zaváhanie policajný kapitán.


  Hasič na neho vrhol podráždený pohľad, ale rozhodol sa narážku nekomentovať. „Je úplne holý aleží na zemi tvárou nadol!“ povedal namiesto toho.


  „Hm,“ zamrmlal Chmeľnyckyj, „to je síce zvláštne, ale…“


  „Nie je predsa zakázané chodiť holý po vlastnom byte,“ zamiešal sa do debaty Lysenko, aby predviedol, že vie čítať šéfove myšlienky. „Apokiaľ viem, ani ležať. Ak ho len odhodila tlaková vlna…“


  „Aje zviazaný ako otep slamy!“ dokončil opis tela Melnyk. „Tiež sa tak doma zdlhej chvíle zväzujete, poručík Lysenko? Atým na zemi som nemienil na podlahe, ale na zemi, rozumiete, čo tým myslím?“


  „Ani nie,“ pripustil mladší vyšetrovateľ. Postrehol, že kriminalistický veterán tiež nemá celkom jasno vtom, aký je medzi pojmami rozdiel.


  „Na hline!“ objasnil triumfálne hasič. „Ten chlap tam leží na hline!“ Najvyšší čas, aby sa tých dvoch chytrákov zbavil, povedal si azdvihnutým ukazovákom zarazil ďalšie mladíkove otázky.


  Medzičasom prešli celým bytom na treťom poschodí azostali stáť pred otvorom, vktorom boli predtým osadené dvere do spálne.


  Miestnosť za skrútenou oceľovou zárubňou existovala len spolovice, chýbala jej časť obvodového múru, väčšina priečky, ktorá ho oddeľovala od susedného bytu, askoro celá podlaha. Zostal po nej len úzky chodník či akási rímsa. Po nej sa dalo prejsť len bokom, schrbtom prilepeným na zadnú stenu. Zo zvyškov stropu nad rímsou kde-tu na železných prútoch viseli ťažké bloky betónu azpodlahy trčali nebezpečne poprehýbané kusy armovacej siete.


  Presne ako vpopise, ktorý nám Melnyk poskytol dole pred bytovkou, vybavil si Chmeľnyckyj. Akurát, že sa vtedy hasičský veliteľ zabudol zmieniť otemnej priepasti so zubatými okrajmi. Kriminalistovi sa mimovoľne vybavil Nietzscheho slávny výrok – Keď dlho pozeráš do priepasti, aj priepasť sa pozrie do teba. Možno bolo dobre, že generátor vypadol práve teraz. Medzi nejasnými kontúrami rozlámaných kusov nábytku, sanity, roztavenej elektroniky či zhorených detských hračiek vkompletne zničených izbách na dvoch poschodiach pod Chmeľnyckého nohami sa mohli ukrývať aj oveľa hrôzostrašnejšie výjavy.


  No čo už, dodal si odvahy. Keď to pred ním dokázali technici spatológom, bol by vtom čert, aby to nezvládol aj on. Anapokon, už prestalo prestalo pršať, takže sa nemusí báť, že ho ztej úzkej rímsy spláchne ako švába do stoky. OLysenka si nijaké obavy nerobil. Stavil by mesačný plat na to, že mladík sa dokáže do predmetného bytu vyštverať rovno zo zničeného prízemia ako po lezeckej stene. Abez istenia.


  „Pôjdete po jednom, budete sa posúvať popri stene aza žiadnu cenu sa nepozriete dole!“


  Trochu zbytočné inštrukcie, zktorých tá posledná navyše prišla neskoro.


  „Dúfam, že kým tam skončíte, snáď spriechodníme aj ďal ší vchod, takže sa tadiaľto nebudete musieť vracať,“ pokračoval Melnyk. Pomedzi to prísnym pohľadom dozeral, či policajti dodržujú jeho predchádzajúce pokyny.


  „To nemusíte,“ reagoval Lysenko. Nejakým kúzlom sa ocitol na druhej strane priepasti anaťahoval ruku ksvojmu spoločníkovi, ktorý nakrátko zamrzol uprostred rímsy, pretože si nebol istý nasledujúcim krokom.


  „Vážne?“ zaznela vhasičovej reči štipka sarkazmu. „Stavím sa, že tí, čo ešte trčia dole vpivniciach, by svami nesúhlasili.“


  „Rozhodne som za vchod,“ vyslovil sa Chmeľnyckyj po tom, čo prijal podávanú ruku anechal sa stiahnuť do provizórneho bezpečia. Hlas sa mu chvel ako struna, ale aspoň že pod nohavicami nebolo vidieť, ako sa mu trasú kolená.


  „Ďalej už trafíte sami,“ nestrácal čas Melnyk, zvrtol sa na päte azvyšok jeho pokynov sa ozýval už len zútrob priestorov, ktorými sem prišli. „Je to byt naproti tomu pod vami.“


  


  3 Najrozšírenejší slangový výraz pre oddelenie vrážd vcelom postsovietskom priestore vrátane Ukrajiny.


Kapitola 3

Podolská



„Čo je taký podráždený?“ nechápal Lysenko. „Veď som toho toľko nepovedal.“

„Ty by si nebol?“ zastal sa hasiča Chmeľnyckyj. „Keby si mal niekomu robiť pestúnku, zatiaľ čo tvoja robota stojí?“

Vtom mu vo vrecku kabáta zavibroval mobil. Vytiahol ho, aby sa pozrel na displej, nech aspoň vie, komu odmietne zodvihnúť. Namiesto toho však naznačil poručíkovi, že ho má nasledovať, palcom potiahol ikonku zeleného telefónika aza chôdze priložil aparát kuchu.

„Šetri kredit, Dunka!“ povedal do mikrofónu. „Už sme tu.“ Následne hovor prerušil, prepol mobil do režimu baterky aposvietil si ním pod nohy.

„Podolská,“ vysvetlil krátko azbytočne Lysenkovi, pretože ten dávno vedel, ako dobrí známi oslovujú patologičku Jevdokiju Podolskú, hoci jemu samému pozvánka do tohto exkluzívneho klubu zatiaľ neprišla.

Keď spoločne opustili garsónku, čo predtým bývala dvojizbovým bytom, zistili že by sa bez hasičovho usmernenia hravo zaobišli. Do tmavých kútov schodiska pod nimi totiž prenikali ojedinelé fotóny svetla – určite zprenosného reflektora – doplnené občasným zábleskom, cvaknutím atlmenými rozhovormi.

„Tu horí?“ mladík sa zarazene zastavil na medziposchodí, otáčal hlavu anasával do nozdier stopové množstvo dymu ochutené časticami prachu, čo sa ešte nestihli usadiť.

„Bez obáv, poručík,“ odvetil ženský hlas. Podľa sfarbenia mohol patriť staršiemu človeku či niekomu, kto kzmene anatómie hrtanu pristupuje systematicky. „Je to len tabak.“

Súdno-lekárska expertka, doktorka Jevdokija Podolská, sediaca na svojom pracovnom kufríku schrbtom opretým odvere nefunkčného výťahu, splňovala obe kritériá.

„Prestaň mi svietiť do očí, Voloďa!“ zahriakla jedného zprišelcov, otvorenou dlaňou si zatienila tvár ačiastočne odvrátila pohľad. „Prečo myslíš, že sedím tu anie vo vnútri?“

Kapitánova rovesníčka bývala vmladosti ideálom krásy slovanskej ženy. Jemné črty, svetlá pleť amodré oči, číre ahlboké ako vody Bajkalu. Často mávala dobrú náladu, bola empatická arozumela humoru. Za dvadsať rokov ju však profesia zomlela, oči sa trochu zakalili, rysy povädli asnimi povädla aj duša.

„Prepáč, Dunka,“ ospravedlnil sa Chmeľnyckyj, deaktivoval baterku avrátil mobil do vrecka.

Podolská si posledný raz potiahla apotom kútikom úst vyfúkla. „Podaj mi ruku!“ zavelila, keď zatlačila spola vyfajčenú cigaretu do podlahy medzi kusy opadanej omietky.

Hneď ako jej kapitán pomohol na nohy, ledabolo si oprášila kombinézu, napravila helmu, ktorá jej padala do čela, pretože bola aspoň odve čísla väčšia, anatiahla si respirátor.

„Ako si si užil výhľad na Grand Kaňon?“

„Veď ty vieš,“ pochopil metaforu kriminalista, „podobné zábery mám radšej všestnásť na deväť. Takto naživo mi nerobia dobre.“

„Myslela som si.“ Pod ochranou dýchacích ciest sa Jevdokija celkom určite uškrnula anasledovaná oboma vyšetrovateľmi vstúpila do bytu bez vchodových dverí, kde sa podľa všetkého mala odohrať tragédia nesúvisiaca sraketovým útokom. „Ale hádam, že zelenáčovi sa to celkom páčilo.“

Sotva by sa niekto iný opovážil vytasiť sobdobne nemiestnymi komentármi, ale taká už patologička bola, sarkazmus siróniou predstavovali dve tváre jej druhej prirodzenosti.

„Určite viac ako označenie zelenáč,“ reagoval popudene zelenáč.

Bez toho, aby sa otočila, naznačila vztýčeným palcom, že unej tou pohotovou poznámkou zabodoval.

„Tak čo sa tu stalo, Dunka?“ oslovil ju Chmeľnyckyj, keď sa na chodbe zastavili pred prvým telom. Jeden ztechnikov vbielej kombinéze otázku započul, vykukol zkuchyne auistil ich, že nemusia našľapovať po špičkách, pretože všetky forenzné stopy súvisiace smŕtvolou asi tridsaťročného muža vrifliach apracovnej košeli už boli odobraté.

„Vyzerám vari ako médium?“ ohradila sa. „Alebo si myslíš, že vtom kufríku nosím vešteckú guľu?“

„Vy ste vážne museli vstať veľmi zavčasu, Jevdokija,“ rypol si do patologičky Lysenko, pretože jeho šéf, ktorý konfliktom radšej predchádzal, ako ich riešil, by si to nedovolil.

Tentoraz dostal mladík namiesto palca vztýčený prostredník, symbolizujúci, že pozvánka do klubu sa odkladá na neurčito.

„Čo teda bolo príčinou smrti, ak sa už dá určiť, akedy nastala?“ preformuloval otázku Chmeľnyckyj asúčasne si prezeral telo muža spodivne predsunutou hlavou, akoby mu ju niekto nasadil nesprávne.

„No vidíš, že sa vieš pýtať,“ odvetila apustila sa do vysvetľovania. „Podľa poklesu telesnej teploty zomrel medzi štvrtou apiatou ráno na úder tupým, hranatým, asi štyri centimetre širokým predmetom do zadnej cervikálnej oblasti, ktorý podľa môjho odhadu spôsobil dislokáciu stavcov C1 aC2,vyvolal spinálny šok akolaps autonómneho nervového systému.“ Zvyšok skrátila na minimum, akoby chcela šetriť dychom. „Nasledoval prudký pokles krvného tlaku azástava srdca.“

Chmeľnyckyj si jej slová vmysli preložil do hovorovej reči. Zlomený väz. Na pohľad to vyzeralo až príliš jednoznačne. Pitva vtomto ohľade akiste žiadne nečakané odhalenie neprinesie.

„Mne sa to nezdá!“ prekvapivo sa opovážil vzniesť námietku Lysenko, ktorý vpodrepe skúmal škaredú pomliaždeninu tiahnucu sa naprieč mužovým zátylkom.

Nemienil tým spochybňovať Podolskej predbežné závery opríčine smrti, ale skôr poukázať na nejasné okolnosti, za akých knej došlo. Tvar aumiestnenie zranenia by podľa jeho mienky zodpovedali skôr pádu na hranu stola. Na to bola však modrina príliš široká anikde žiadny stôl.

„Máš pravdu,“ pripustil zamračene starší kriminalista, keď na fatálne zranenie mŕtveho pozrel ponad mladíkovo rameno atiež zneistel. „Kto by obeť udieral zozadu do krku? Veď zasadiť úder takto horizontálne musí byť mimoriadne obtiažne apodľa mňa aj značne na úkor vynaloženej sily. Prečo si to tak komplikovať aneovaliť chlapa normálne po hlave? Našlo sa niečo aj na lebke?“

Posledná otázka patrila obhliadajúcej súdnej lekárke, ale tá iba otrávene zagúľala očami vzmysle, že keby niečo ďalšie odhalila, asi by si to nenechávala pre seba.

„Nevedeli by ste náhodou odhadnúť typ vražednej zbrane?“ spýtal sa jej zelenáč, keď sa narovnal.

„Čoby nie,“ odvetila skoro pobavene. „Stojíte na nej!“

Lysenko sa zmätene pozrel pod nohy, ale keď okrem zlomenej časti vchodových dverí spriezorom amosadznou menovkou nič podozrivé, čo by dospelého chlapa dokázalo vzlomku sekundy pripraviť oživot, neobjavil, začal sa domnievať, že sa stal len terčom jej ďalšieho vtipu.

„Dvere,“ pochopil jeho mentor. Hrúbka ich hrany približne zodpovedala šírke tmavofialovej pomliaždeniny.

„Mal si pravdu vtom, Voloďa, že udrieť horizontálne vo výške krku je mimoriadne komplikované aje prakticky nemožné vyvinúť pritom silu, ktorá by dokázala prerušiť miechu. Iba ak by obeť včase útoku ležala aúder by bol vedený zhora, ale to nie je náš prípad. Dobrovoľne by si zrejme neľahol, aranu na hlave, ktorá by ho predtým poslala kzemi, tiež nemá. Tohto chlapíka, čo sa mimochodom podľa jedného zevakuovaných volá Danilo Olijnik abýva na prízemí, zasiahli vchodové dvere, ktoré zpántov vytrhla tlaková vlna. Tipujem, ale naozaj len tipujem, že keď sa nájomníci bytovky po varovaní zTryvohy4 zhromaždili vpivnici, zistili, že jeden sused chýba atohto nešťastníka poslali za ním, aby ho priviedol.“

„Teda ho zabili dvere?“ potreboval Chmeľnyckyj počuť jasnú odpoveď akradmo pritom pozeral na poručíka, zvedavý na jeho reakciu.

„Zabili ho Rusi,“ skonštatovala vecne patologička. „Dvere sú vtom nevinne.“

„Počkaj, Dunka!“ vyšetrovateľovi sa na celej veci stále čosi nepozdávalo. „Nemal by vtakom prípade ležať pod dverami?“

„Zfyzikálneho hľadiska určite,“ pripustila. „Ale nie nevyhnutne zpohľadu biológie. Je celkom reálne možné, že od vzniku traumy kexitu ubehlo pár sekúnd.“

Chmeľnyckyj mohol len dúfať, že vposledných momentoch svojho života, keď sa ten nešťastník bezvládne potácal predsieňou bytu svojho suseda, už nebol pri plnom vedomí.

„Takže vravíte, že to nie je prípad pre nás,“ oznamovacou vetou sa spýtal Lysenko.

„Kedy presne, že som to povedala?“

Nasledovala trojstranná výmena pohľadov. Jeden bol nepreniknuteľný avdvoch sa zračilo nepochopenie.

„Tvrdím len, že ho oživot pripravila explózia,“ pokračovala žena po krátkej odmlke, vychádzajúc zanalýzy nazhromaždených faktov, „pretože má zodpovedajúce zranenia ačas jeho úmrtia sa zhoduje sčasom poslednej vlny nočných útokov…“

„Ale…!“ dovolil si trochu predvídať Chmeľnyckyj.

„Ale mohol byť na mieste činu.“

Kriminalistov pohľad zaletel kvstupu do miestnosti, pred ktorou sa medzičasom nahromadilo pár hliníkových kufríkov aplastových debničiek, čo bolo neklamným znamením, že technici už balia vercajg azaistené stopy. Na základe hasičovho rozprávania si už otajuplnom mieste stihol vhlave vytvoriť určitý obrázok, lenže ako staré príslovie vraví, je lepšie raz vidieť, ako stokrát počuť.

„Si si tým istá?“ spýtal sa, keď sa spoločne vydali ku kuchyni aprvého mŕtveho nechali pod bedlivým dozorom reflektora na trojnožke.

„Nie taká istá ako tým, že sa nedám nahovoriť, aby som oOlijnikovej smrti informovala jeho manželku, len pre pomýlenú mužskú predstavu, že by to odo mňa ako od ženy ľahšie prijala.“

Chcela tým asi povedať, že keď je raz niekto patológ, bez ohľadu na pohlavie, vnijakom prípade nemôže byť zároveň aj dobrým psychológom.

„To od teba nikto nechce, Dunka,“ trochu sklamane zareagoval Chmeľnyckyj, ale nemienil to ďalej rozoberať. Veď sa to vyrieši, keď na to príde čas.

Namiesto toho ustúpil nabok abližšie kstene, aby chodbou nechal prejsť technikov svybavením. Nakoniec od jedného znich, ktorý všetko organizoval, prijal pár latexových rukavíc. Respirátor odmietol.

„Jurij,“ pokynul kriminalista mužovi na pozdrav, pretože podanie rúk zatiaľ neprichádzalo do úvahy pre možnú kontamináciu dôkazov.




„No tak sa na to pozrime!“ povzdychol si Chmeľnyckyj aprekročil prah.

